CELEX: 32020R0119
Language: sl
Date: 2020-01-28 00:00:00
Title: Izvedbena uredba Sveta (EU) 2020/119 z dne 28. januarja 2020 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

28.1.2020   
               
               
                  SL
               
               
                  Uradni list Evropske unije
               
               
                  LI 22/1
               
            
         IZVEDBENA UREDBA SVETA (EU) 2020/119
         z dne 28. januarja 2020
         o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), ter zlasti člena 14(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Uredbo (EU) št. 269/2014.
                  
               
                     (2)
                  
                  
                     Svet meni, da bi bilo treba po tem, ko je Ruska federacija v nezakonito priključeni Avtonomni republiki Krim in nezakonito priključenem mestu Sevastopol v Ukrajini 8. septembra 2019 organizirala t. i. „lokalne volitve“, na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge I k Uredbi (EU) št. 269/2014, dodati sedem oseb.
                  
               
                     (3)
                  
                  
                     Prilogo I k Uredbi (EU) št. 269/2014 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Osebe s seznama iz Priloge k tej uredbi se dodajo na seznam iz Priloge I k Uredbi (EU) št. 269/2014.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. januarja 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  UL L 78, 17.3.2014, str. 6.
      
      
         
            PRILOGA
            Na seznam oseb iz Priloge I k Uredbi (EU) št. 269/2014 se dodajo naslednje osebe:
            
                         
                     
                     
                        Ime
                     
                     
                        Podatki o istoventosti
                     
                     
                        Razlogi
                     
                     
                        Datum uvrstitve na seznam
                     
                  
                        „184.
                     
                     
                        Sergei Andreevich DANILENKO (Сергей Андреевич ДАНИЛЕНКО)
                     
                     
                        Spol: moški
                        Datum rojstva: 14.3.1960
                        Kraj rojstva: Krasnodar (nekdanja ZSSR)
                     
                     
                        Je vodja sevastopolske volilne komisije V tej vlogi je sodeloval pri organizaciji lokalnih volitev 8. septembra 2019 v nezakonito priključenem mestu Sevastopol, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020
                     
                  
                        185.
                     
                     
                        Lidia Aleksandrovna BASOVA (Лидия Александровна БАСОВА) /
                        Lidiya Oleksandrivna BASOVA (Лiдiя Олександрiвна БАСОВА)
                     
                     
                        Spol: ženski
                        Datum rojstva: 1972
                        Kraj rojstva: neznan
                     
                     
                        Je namestnica vodje sevastopolske volilne komisije V tej vlogi je sodelovala pri organizaciji lokalnih volitev 8. septembra 2019 v nezakonito priključenem mestu Sevastopol, s čimer je dejavno podpirala ukrepe in izvajala politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020
                     
                  
                        186.
                     
                     
                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)
                     
                     
                        Spol: ženski
                        Datum rojstva: 22.8.1967
                        Kraj rojstva: Sevastopol (nekdanja ZSSR)
                     
                     
                        Je sekretarka sevastopolske volilne komisije V tej vlogi je sodelovala pri organizaciji lokalnih volitev 8. septembra 2019 v nezakonito priključenem mestu Sevastopol, s čimer je dejavno podpirala ukrepe in izvajala politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020
                     
                  
                        187.
                     
                     
                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)
                     
                     
                        Spol: ženski
                        Datum rojstva: 27.5.1956
                        Kraj rojstva: Uglih (nekdanja ZSSR)
                     
                     
                        Je članica Zveznega sveta Ruske federacije v nezakonito priključenem mestu Sevastopol. S prevzemom in opravljanjem te funkcije si je prizadevala za nadaljnje vključevanje nezakonito priključenega mesta Sevastopol v Rusko federacijo, s čimer je dejavno podpirala ukrepe in izvajala politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020
                     
                  
                        188.
                     
                     
                        Yuriy Mikhailovich GOTSANYUK / Yuriy Mikhailovich GOTSANIUK (Юрий Михайлович ГОЦАНЮК) /
                        Iurii Mykhailovych HOTSANIUK (Юрiй Михайлович ГОЦАНЮК)
                     
                     
                        Spol: moški
                        Datum rojstva: 18.7.1966
                        Kraj rojstva: Novaja Derevnja/Nove Selo (nekdanja ZSSR)
                     
                     
                        Je premier t. i. ‚Republike Krim‘. S prevzemom in opravljanjem te funkcije si je prizadeval za nadaljnje vključevanje t. i. ‚Republike Krim‘ v Rusko federacijo, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020
                     
                  
                        189.
                     
                     
                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV (Володимир Володимирович НЄМЦЕВ)
                     
                     
                        Spol: moški
                        Datum rojstva: 15.11.1971
                        Kraj rojstva: Sevastopol (nekdanja ZSSR)
                     
                     
                        Je predsednik t. i. ‚zakonodajne skupščine‘ nezakonito priključenega mesta Sevastopol. S prevzemom in opravljanjem te funkcije si je prizadeval za nadaljnje vključevanje nezakonito priključenega mesta Sevastopol v Rusko federacijo, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020
                     
                  
                        190.
                     
                     
                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)
                     
                     
                        Spol: moški
                        Datum rojstva: 30.12.1980
                        Kraj rojstva: Krasnojarsk (nekdanja ZSSR)
                     
                     
                        Je t. i. ‚vršilec dolžnosti guvernerja‘ nezakonito priključenega mesta Sevastopol. S prevzemom in opravljanjem te funkcije si je prizadeval za nadaljnje vključevanje nezakonito priključenega mesta Sevastopol v Rusko federacijo, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                     
                     
                        28.1.2020“